આટલી હકીકત જણાવ્યા પછી ફરી વર્તમાન પર આવું. બે હજાર પંદરમાં જ્યારે સરકારે અકાદમી હસ્તગત કરી, ત્યારે થવું તો એ જોઈતું હતું કે સો વર્ષ કરતાં ય વધુ પુખ્ત એવી આ સંસ્થાના હોદ્દેદારોએ સરકારના આ અલોકતાંત્રિક પગલાનો વિરોધ કરવો જોઈએ પણ એમ ન કરીને કેટલાક મહત્ત્વાકાંક્ષી હોદ્દેદારોનો પોતાનું વિવેક ચૂક્યા. ઉમાશંકર જોશીને અનુસરવાનું કે નારાયણ દેસાઈએ કરેલા ઠરાવને વચનબદ્ધ રહેવાનું તેઓ ચૂકી ગયા અને સરકારે હસ્તગત કરેલી અકાદમીને સ્વાયત્ત બનાવવા લડત આપવાને બદલે સરકાર સાથે હાથ મિલાવ્યા. સ્વાયત્ત અકાદમી-આંદોલનના સંયોજક પ્રવીણ પંડ્યાએ જ્યારે અનેક આર.ટી.આઈ. કરી સરકારના સાંસ્કૃિતક વિભાગને આ બિનસ્વાયત્ત અને અલોકતાંત્રિક અકાદમીના પ્રમુખની નિમણૂક અને કારોબારીની રચના અંગે પ્રશ્નો પૂછ્યા, ત્યારે લાંબી રાહ જોવડાવી સરકારે ૨૬-૦૫-૨૦૧૫ના પત્રમાં નીચે મુજબ માહિતી આપી :